Franchot Tone
<s>Franchot Tone (27. februar 1905 – 18. septembar 1968) bio je američki filmski, teatarski i televizijski glumac.</s>

<s>Odrastao u uglednoj i imućnoj porodici (koja je sa očeve strane bila u srodstvu sa Wolfeom Toneom, znamenitim borcem za slobodu Irske i ocem irskog republikanizma), glumom se počeo baviti za vrijeme studija na Univerzitetu Cornell.</s><s>Profesionalnu karijeru je započeo na Broadwayu gdje je bio među osnivačima znamenite glumačke trupe Group Theatre, ali i jedan od prvih koji je odatle otišao u Hollywood.</s><s>Tamo se uglavnom istakao ulogama u melodramama i historijskim filmovima, ali je rijetko dobivao glavne uloge.</s><s>U doba makartističkih progona je zbog navodno lijevih političkih stavova bio na "neslužbenoj" crnoj listi, ali je 1960-ih imao niz zapaženih karakternih uloga.</s>

<s>Tone je imao izuzetno buran privatan život te se ženio četiri puta.</s><s>Prva supruga mu je bila kolegica Joan Crawford sa kojom se razveo u izuzetno neprijateljskim okolnostima.</s><s>Zbog glumice Barbare Payton se 1951. fizički sukobio sa kolegom Tomom Nealom, koji ga je pri tome tako brutalno pretukao da je Tone završio u komi i bio prisiljen podvrgnuti se plastičnoj operaciji zbog unakaženog lica.</s><s>Payton mu je nakon toga postala treća po redu supruga, ali ju je nedugo potom razveo kada je otkrio da potajno održava vezu sa Nealom.</s>

<s>Izvori</s>

<s>Vanjske veze</s>

<s>Urbane Rebel: The Franchot Tone Story 
 Franchot Tone at Classic Movie Favorites
 Interview with Franchot Tone biographer</s>

<s>Američki filmski glumci
Američki teatarski glumci
Američki televizijski glumci
Američki filmski producenti
Američki filmski režiseri</s>

